钦定古今图书集成/理学汇编/字学典/第112卷 > 赵孟頖
## 钦定古今图书集成/理学汇编/字学典/第112卷 > 赵孟頖

按《松雪外集》：“赵孟頖，字景鲁，荫补承务郎，知临安府
仁和县，转承事郎，授佥书高邮军判官。宋归于元，宦
情素薄，不求仕进，日以翰墨为娱，书《九经》一过，细字
谨楷，人传以为玩。喜与名僧游，书《莲花》《华严》《楞严》《圆
觉》《金刚》诸经，皆数过。明窗净几，焚香瀹茗，四时花草，
婆娑爱赏，欣然自得。”